Vista aérea duns círculos nun cultivo de Suíza.
Os **círculos nas plantacións**, tamén chamados de **agroglifos**, son formacións de tamaño considerábel creadas por medio do esmagamento dun campo de cultivo, como cereais, colza, cana e gramíneas. Estas marcas nas plantacións normalmente son complexas e non sempre presentan forma circular. Malia os moitos estudosos que alegan causas naturais descoñecidas ou orixe alieníxena como explicación para o fenómeno, o consenso científico é que case tódolos casos son obra do ser humano, con poucas excepcións posibelmente formadas por fenómenos naturais ou meteorolóxicos.

O concepto de círculos nas plantacións xurdiu a finais da década de 1970 por conta de *hoaxes* feitos por Doug Bower e Dave Chorley (véxase Bower e Chorley, abaixo). Eles dixeron que foron inspirados polo caso de Tully, Queensland, Australia, onde un agricultor encontrou un círculo achatado de xuncos no pantano, despois de observar un ovni, o que posteriormente foi explicado como un remuíño natural.

Os círculos no Reino Unido, país onde están rexistrados a a maioría dos casos, non están distribuídos aleatoriamente por toda a paisaxe senón que aparecen preto das estradas, en áreas de densidade de poboación media ou alta, achegados a monumentos do patrimonio cultural, tales como Stonehenge ou Avebury, e sempre en áreas de fácil acesso. Vestixios arqueolóxicos poden causar marcas en campos con formas de círculos e cadrados, mais non aparecen durante a noite e están sempre nos mesmos lugares todo o tempo.

As formacións polo xeral son creadas durante a noite, malia que existen algúns relatos que os suxiren durante o día. Varias teorías foron propostas, dende fenómenos naturais e *hoaxes* feitos polo home até extraterrestres, o paranormal e até mesmo outros animais. Malia que non se sabe por completo o proceso de formación de tódolos círculos en plantacións, a explicación máis plausíbel é que todos, ou case todos, foron obra de persoas.

Notas
-----

1. ↑  Peter Jan Margry; Herman Roodenburg (2007). *Reframing Dutch Culture: Between Otherness and Authenticity* (illustrated ed.). Ashgate Publishing. pp. 150–1. ISBN 9780754647058.
2. 1 2  Laurie Eddie (4 de novembro de 2004). "The Skeptics SA Guide to: Crop circles". *Skepticssa.org.au*. Skeptics SA. Arquivado dende o orixinal o 23 de agosto de 2011. Consultado o 1 de xaneiro de 2012.
3. ↑  Carl Sagan (1997). *The Demon-Haunted World*. Headline Publishing Group. pp. 72–6. ISBN 0747251568.
4. ↑  Hillary Mayell (2 de agosto de 2002). "Crop circles: Artwork or alien signs". *National Geographic*. p. 2. Consultado o 28 de outubro de 2010.
5. ↑  Rob Irving; Peter Brookesmith (15 de decembro de 2009). "Crop Circles: The Art of the Hoax". *Smithsonian.com*. Arquivado dende o orixinal o 12 de novembro de 2013. Consultado o 02 de novembro de 2017.
6. ↑  Jeremy Northcote. "Spatial distribution of England's crop circles" (PDF). *Geography Online (online journal, without ISSN)*. Southern Illinois University.
7. 1 2 3  Richard Taylor (agosto de 2011). "Coming soon to a field near you" (PDF). *Physics World*. Arquivado dende o orixinal (PDF) o 18 de maio de 2013. Consultado o 02 de novembro de 2017.
8. ↑  Margry & Roodenburg 2007, pp. 140-2.

|  |  |
| --- | --- |
| Control de autoridades | 
* Wd: Q193330
* EBID: ID
* JSTOR: crop-circles

 |